अखबार आम जनता की आवाज बनते रहें, तो उन्हें कुछ और करने की जरूरत ही नहीं पड़ेगी, लेकिन अखबार पत्रकारिता छोड़ कर बाकी सब करते नजर आ रहे हैं। पत्रकारिता पीछे छूट जाने के कारण अखबारों को अब स्वयं अपनी ब्रांडिंग करनी पड़ रही है। प्रचार का सशक्त माध्यम होने के बावजूद अखबारों को भी सड़कों के किनारे अपने बैनर, पोस्टर लगाने पड़ रहे हैं, अखबार विभिन्न कार्यक्रमों के आयोजक-प्रायोजक बनते नजर आ रहे हैं, इस सबसे न सिर्फ अखबारों की साख खराब हो रही है, बल्कि आम जनता का पत्रकारिता के प्रति विश्वास घटता जा रहा है।